Кыргыз филологиясы жана журналистика факультетинин факультеттер аралык кыргыз тили кафедрасынын башчысы, доцент З.Каразаковага

окуу-усулдук иштер боюнча жооптуу, доцент

Н.О.Караевадан

**БИЛДИРҮҮ**

2023-жылдын 1-жарымында факультеттердин 1-курсунун студенттеринин кыргыз тили дисциплинасы боюнча алган билимдерин текшерүү мониторинги жүргүзүлдү. Анда факультеттер боюнча жооптуу окутуучулар өз иштерин аткарды. Факультеттердеги окутуучулар текшерүү мониторинги үчүн тест түрүндө тапшырмаларды жана жазуу иштерин алышты. Курсту окутуп баштагандагы жыл башындагы диагностикалык мониторинг менен курстун аягындагы жыйынтыктар салыштырылды. Окутуучулардын факультеттердеги мониторинг жүргүзгөндүгү боюнча 2024-жылдын 31-январына карата кафедра мүчөлөрүнөн келген билдирүүлөрдө, маалыматтарда курс башындагы диагностикалык мониторинг менен курс аягында алынган мониторингдин жыйынтыгы салыштырылып, жетишкендиктери, кемчиликтери, сапаттык жетишүү, абсолюттук жетишкендиктеринин көрсөткүчтөрү жана өсүүнүн пайыздык көрсөткүчтөрү белгиленген.

Дүйнөлүк тилдер жана маданият, МИТ, бизнес жана менеджмент, дене тарбия, медицина факультеттеринде, чыгыш таануу инситуту, тарых жана социалдык иштер, искусство, эл аралык мамилелер, орус филологиясы, теология факультеттеринде кыргыз тили дисциплинасынан сабак берген окутуучулар курс башында студенттерден сүйлөө, жазуу, иш кагаздарын жазуу, лексика-грамматикалык суроолорду камтыган тест тапшырмаларын алуу менен диагностикалык мониторинг жүргүзүшкөндүгүн, анда студенттердин иштеринде: пунктуациялык, орфографиялык эрежелер боюнча каталар кезиккендиги; Өмүр баян, Арыз жазууда тилдик бөтөнчөлүктү айырмалай алышпагандыгы; сүйлөшүү стилинин белгилери орун алгандыгы; иш кагаздарды жазууда реквизиттери эске алынбаган; ойду туюнтуунун бейтарап (нейтралдуу) тондо берилери, өздүк, жекече пикирлерди, ички сезимди туюнткан тилдик каражаттар колдонбоо түшүнүктөрүнүн жоктугу; расмийлүүлүк сакталбай, орунсуз кайталоолорго жол берүү; диалектилик сөздөрдү колдонуу, энчилүү аттардын жазылуу эрежесин билбөө, стилистикалык ката кетирүү; иш кагаздарынын реквизиттерин туура эмес жайгаштыруу жана башка ушул сыяктуу типтүү каталарды кетиришкендигин белгилейт.

Ал эми курсту окутууда диагностикалык мониторинг жүргүзүүдө анын жыйынтыктары көрсөткөндөй студенттердин кеп ишмердүүлүгүнүн кайсы түрүн өзгөчө өстүрүү керектигине көңүл буруу эске алынган. Студенттердин билим сапатын көтөрүү заманбап методдор менен даярдалган тесттер, орфографиялык жат жазуулар, угуу, жазуу, сүйлөө, окуу көндүмдөрүнө багытталган тапшырмаларды берүү аркылуу жөнгө салынгандыгын. натыйжада туура жазуу, кесипке багытталган тексттер аркылуу практикалык грамматиканы түшүндүрүү аркылуу кыргыз тилинин практикалык курсун өздөштүрө алышкандыгын, курс аягында студенттер орфографиялык эрежелерди бир топ өздөштүрүп, туура жазганга аракеттер жасалып, өтүлгөн материалды өздөштүрүп, кеп ишмердүүлүктөрүн өнүктүрүүнүн устүндө аракеттер, өсүүлөр байкалгандыгын окутуучулар белгилешти. Иш кагаздары боюнча да бир топ жакшы иштерди аткарып, арыз, өмүр баян, мүнөздөмө, тил кат, ишеним кат, протокол жазууну билип калышты. Бул иш кагаздарын портфолиого салып, өз иштеринин жыйынтыгы катары көрсөтүшкөндүгү маалымдалды.

Жыйынтыктап айтканда, аталган факультеттердеги 1-курстун студенттеринин жазуу ишмердүүлүгү айрым орфографиялык каталарды эске албаганда В2 деңгээлине коюлган талаптарга дээрлик туура келет. Студенттер өз ойлорун жеткиликтүү, түшүнүктүү жаза алышат, иш кагаздарынын реквизиттерин туура түзө алышат, негизинен студенттерде жаңы окууга келгендеги билими менен 1 семестр окугандан кийинки жыйынтыкты салыштырганда өсүүбайкалат, кайрадан алынган жазуу иштеринде жогорудагы кетирилген каталардан бир топ арылганы, пайыздык көрсөткүчү да жогорулаганы байкалды. Жыйынтыгында жыл башындагы мониторингдин жыйынтыгы менен жыл аягындагы текшерүү мониторингинин жыйынтыктарын салыштырганда бир топ өсүштөр болгондугун белгилейбиз. Мындай билим сапатын байкоо мониторингин үзгүлтүксүз өткөрүү студенттин билим деңгээлин көтөрүүгө ынтызарлыкты жаратат, окутуучунун өзүнүн үстүнөн иштөөсүнө, тынымсыз аракеттенүүсүнө, ар бир аткарылуучу ишке жоопкерчилик менен мамиле жасоосуна жол ачат. Андыктан студенттердин билим сапатын байкоо мониторингдерин мындан ары жүргүзүүдө тапшырмалардын дагы да жаңы формаларын иштеп чыгуу жана өркүндөтүү заманбап билим берүүнүн талабы экендиги белгиленди.

Усулдук иштер боюнча жооптуу Караева Н.О

2023.31.01.